section_heading: NBA karijera
paragraph_text: Izabran je kao 8. izbor NBA drafta 2000. od strane Cleveland Cavaliersa, ali je odmah mijenjan u Chicago Bullse za Chrisa Mihma. Nakon četiri sezone s Bullsima, Crawford je mijenjan u New York Knickse zajedno s Jeromeom Willliamsom u zamjenu za Dikembe Mutomboa, Franka Williamsa, Othellu Harringtona i Cezarya Trybańskia. U Knicksima se pridružio Stephonu Marburyu, a 26. siječnja 2007. Crawford je postigao učinak karijere od 52 poena. Tijekom svojeg boravka s Knicksima, Crawford je prosječno postizao 19.6 poena. 21. studenog 2008. Crawford je mijenjan u Golden State Warriorse u zamjenu za Ala Harringtona. 20. prosinca 2008. Crawford je u utakmici s Charlotte Bobcatsima postigao 50 poena te je time postao treći igrač u NBA povijesti koji je postigao 50 poena s tri različite momčadi. 25. lipnja 2009. Crawford je mijenjan u Atlanta Hawkse u zamjenu za Speedy Claxtona i Aciea Lawa.